Xiaomi Redmi 8

Xiaomi Redmi 8 on Xiaomin valmistama matkapuhelin, joka julkaistiin vuonna 2019. 

Puhelimessa on tallennustilaa (tai flash-muistia) 32 tai 64 gigatavua, jota voi laajentaa microSDXC-kortilla. Keskusmuistia puhelimesta löytyy 3 tai 4 gigatavua. Puhelimessa on 6,22 tuuman Corning Gorilla Glass 5 -näyttö, jonka resoluutio on 720 × 1 520 pikseliä. Sen kuvasuhde on 19:9 ja se tukee kuuttatoista miljoonaa väriä. Puhelimessa on viidentuhannen milliampeeritunnin ei-irrotettava Li-Po-akku ja kaksi takakameraa: kahdentoista megapikselin pääkamera ja kahden megapikselin syvyyskamera. Etukamerassa on kahdeksan megapikseliä. Puhelimen paino on 188 grammaa.
 Lähteet 

Luokka:Vuoden 2019 matkapuhelimet
Luokka:Xiaomin matkapuhelimet
Luokka:Android-pohjaiset laitteet